Kohale jõudes vaatasin rahulolevalt, et lõpuks ometi üks mahepood, kus vankriga liiklema mahub. Asusin ostlema. Esmalt juurikaleti juurde, kus ootas mind üsna hea valik. Korvi läksid kartulid, porrulauk, roheline sibul, küüslauk, kapsas, banaan. Leidus veel tomateid, kõrvitsat, kurki, avokaadot, suvikõrvitsat ja palju-palju muud. Minu suureks pettumuseks ei kannatanud brokkoli ja porgand kriitikat. Üldiselt oli seis  parem kui nii mõnegi teise ökopoe juurikaletis, kus tuleb tihti olla tunnistajaks juurvilja viimastele hingetõmmetele.